17.4.2023 г.
BG
Официален вестник на Европейския съюз
C 133/7
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.11055 — EQUITIX / CUBE / RIVER RIDGE) Дело кандидат за опростена процедура (текст от значение за ЕИП)
(2023/C 133/03)
1.
На 4 април 2013 г.
Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Equitix Holdings Limited (Equitix, Обединено кралство), — Cube Infrastructure Managers (Cube, Люксембург), — River Ridge Holdings Limited (River Ridge, Обединено кралство).
Equitix и Cube ще придобият по смисъла на член 3, параграф 1, буква б) от Регламента за сливанията контрол над цялото предприятие River Ridge.
Концентрацията се извършва посредством покупка на дялове (акции).
2.
Търговските дейности на въпросните предприятия са:
— Equitix е дружество за инвестиции, предприемачество и управление на фондове за инфраструктура и активи в областта на енергийната ефективност, установен в Обединеното кралство, — Cube е дружество за инвестиции и управление на фондове за европейски инфраструктурни инвестиции, — River Ridge е дружество за управление на отпадъци, осъществяващо дейност в Северна Ирландия, Обединеното кралство. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.11055 — EQUITIX / CUBE / RIVER RIDGE (1) OВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.